גרהאם פוטר

גרהאם סטיבן פוטר (באנגלית: Graham Stephen Potter; נולד ב-20 מאי 1975) הוא כדורגלן עבר אנגלי ששיחק בעמדת המגן, וכיום מאמן כדורגל. פוטר נולד בסוליהול, שבווסט מידלנדס, והחל את דרכו כשחקן בברמינגהאם סיטי. לאחר תקופת השאלה קצרה בוויקומב וונדררס, עבר לסטוק סיטי, לאחר מכן לסאות'המפטון בה היה חלק מהניצחון ההיסטורי 3–6 על מנצ'סטר יונייטד. כשחקן סאות'המפטון הופיע גם פעם אחת במדי נבחרת אנגליה עד גיל 21. ב-1997 הצטרף לוסט ברומיץ' אלביון, ואחרי שלוש שנים וחצי, שכללו יציאה לתקופות השאלה בנורת'האמפטון טאון ורדינג, חתם ביורק סיטי. פוטר עבר מיורק לבוסטון יונייטד בקיץ 2003. משם עבר בהשאלה לשרוסברי טאון וסיים את הקריירה שלו ב-2005 במקלספילד טאון אליה עבר ב-2004. בדצמבר 2010 חתם על חוזה לשלוש שנים כמאמן אסטרסונד מהליגה השוודית הרביעית. ב-2013, לאחר שתי עליות ליגה רצופות עד לליגה השוודית השנייה, האריך את חוזהו במועדון בשלוש שנים. ב-27 באוקטובר 2015, הבטיחה אסטרסונד את עלייתה לליגה השוודית הבכירה, לראשונה בתולדותיה, לאחר שסיימה במקום השני בליגת המשנה. את עונת הבכורה בליגה הבכירה סיימה הקבוצה במקום השמיני בליגה וזכתה לשבחים רבים. ב-13 באפריל 2017, זכתה אסטרסונד בגביע השוודי כשגמרה 1–4 במשחק הגמר על נורשפין. זכייה זו זיכתה את המועדון בהשתתפות בליגה האירופית בעונת 2017/2018 שם הצליחה להדיח את גלאטסראיי, לאחר מכן הדיחה הקבוצה את פולה אש, ובמשחק הפלייאוף הדיחה את פאוק סלוניקי ובכך העפילה הקבוצה לשלב הבתים. גם את שלב הבתים עברה הקבוצה והודחה רק בשלב 32 האחרונות על ידי ארסנל חרף ניצחון 1–2 באצטדיון האמירויות. בליגה, סיימה הקבוצה את העונה במקום החמישי. ב-11 ביוני 2018 מונה למאמנה של סוונסי סיטי מהצ'מפיונשיפ בה חתם על חוזה לשלוש שנים. בעונתו הראשונה במועדון, הגיעה סוונסי לרבע גמר גביע ה-FA, שם הודחה על ידי מנצ'סטר סיטי. בליגה סיימה הקבוצה במקום העשירי ולא הצליחה להעפיל למשחקי הפלייאוף. פוטר מונה למאמנה של ברייטון אנד הוב אלביון ב-20 במאי 2019 כשחתם על חוזה לארבע שנים. העונה הראשונה כמאמן ברייטון זכתה להצלחה, והקבוצה השיגה את כמות הנקודות והשערים הגבוהים ביותר שלה אי פעם בפרמייר-ליג, כשצברה 41 נקודות, כבשה 39 שערים וסיימה במקום ה-15. תחת פוטר השיגה ברייטון את ההישג הגדול ביותר שלה, עם מיקום שיא בפרמייר ליג, כשסיימה את עונת 2021/2022 במקום התשיעי בליגה עם 51 נקודות. בעונת 2022/2023 רשמה ברייטון את פתיחת העונה הטובה בתולדותיה, לאחר שניצחה ארבעה מששת המשחקים הראשונים. לאחר פיטורי תומאס טוכל מונה פוטר למאמנה של צ'לסי ב-8 בספטמבר 2022. פוטר פוטר ב-2 באפריל 2023. אליפות הליגה השוודית השלישית: 2012 אליפות הליגה השוודית הרביעית: 2011 הגביע השוודי: 2016/2017 מדיה וקבצים בנושא גרהאם פוטר בוויקישיתוף גרהאם פוטר, באתר Transfermarkt גרהאם פוטר, באתר Soccerway גרהאם פוטר, באתר BDFutbol גרהאם פוטר, באתר WorldFootball.net גרהאם פוטר, באתר FootballDatabase.eu פרופיל המאמן, באתר Transfermarkt מיכאל יוכין, ‏הקוסם מאגם הברבורים: סיפורו המדהים של פוטר, באתר ONE‏, 9 בספטמבר 2022 מיכאל יוכן‏, בעל הבית משוגע: לא התדמית של גרהאם פוטר נפגעה, אלא של צ'לסי, באתר וואלה, 4 באפריל 2023 Barry Hugman's Footballers - Graham Potter, barryhugmansfootballers.com England Matches - Under-21's 1990-2000, www.englandfootballonline.com Graham Potter | Football Stats | No Club | Age 45 | 1992-2005 | Soccer Base, www.soccerbase.com Östersunds Fotbollsklubb » Nyheter » En fantastisk Julklapp till ÖFK, web.archive.org, ‏4 במרץ 2016 "Potter appointed new Brighton manager". BBC Sport. נבדק ב-2020-09-28. רשמית: גרהאם פוטר מונה למאמנה החדש של צ'לסי, באתר ynet, 8 בספטמבר 2022 אחרי כחצי שנה בתפקיד: צ'לסי הודיעה על פיטורי גרהאם פוטר, באתר וואלה, 2 באפריל 2023